CELEX: 32004R0662
Language: lv
Date: 2004-04-07 00:00:00
Title: Komisijas Regula (EK) Nr. 662/2004 (2004. gada 7. aprīlis), ar kuru paredz pārejas posma pasākumus attiecībā uz pieteikumiem ievešanas atļaujas saņemšanai saskaņā ar Regulu (EK) Nr. 936/97 un Regulu (EK) Nr. 1279/98, ar ko paredz atsevišķu tarifa kvotu liellopu gaļas produktiem pārvaldīšanu, sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai

Svarīgs juridisks paziņojums

|

32004R0662

Oficiālais Vēstnesis L 104 , 08/04/2004 Lpp. 0103 - 0104

		Komisijas Regula (EK) Nr. 662/2004(2004. gada 7. aprīlis),ar kuru paredz pārejas posma pasākumus attiecībā uz pieteikumiem ievešanas atļaujas saņemšanai saskaņā ar Regulu (EK) Nr. 936/97 un Regulu (EK) Nr. 1279/98, ar ko paredz atsevišķu tarifa kvotu liellopu gaļas produktiem pārvaldīšanu, sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas SavienībaiEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 41. panta pirmo daļu,tā kā:(1) Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija (turpmāk – "jaunās dalībvalstis") pievienosies Kopienai 2004. gada 1. maijā pēc Pievienošanās līguma ratifikācijas. Liellopu gaļas produktiem atklātās tarifu kvotas jādara pieejamas minētajās valstīs reģistrētajiem uzņēmējiem šo valstu pievienošanās dienā.(2) Komisijas 1997. gada 27. maija Regulā (EK) Nr. 936/97, ar ko atklāj tarifu kvotas augstākā labuma svaigai, dzesinātai un saldētai liellopu gaļai un saldētai bifeļu gaļai un paredz minēto kvotu pārvaldīšanu [1], un Komisijas 1998. gada 19. jūnija Regulā (EK) Nr. 1279/98, ar ko nosaka sīki izstrādātas normas, saskaņā ar kurām liellopu gaļas produktiem piemēro Padomes Lēmumos 2003/286/EK, 2003/298/EK, 2003/299/EK, 2003/18/EK, 2003/263/EK un 2003/285/EK Bulgārijai, Čehijai, Slovākijai, Rumānijai, Polijai un Ungārijai paredzētās tarifu kvotas [2], ir izklāstītas konkrētas prasības attiecībā uz uzņēmēju tiesībām pretendēt uz noteiktām tarifu kvotām saskaņā ar dažādām importa shēmām.(3) Lai varētu pretendēt uz minētajām importa kvotām, pieteikumu iesniedzējiem, kas reģistrēti jaunajās dalībvalstīs, jāpierāda, ka viņi ir veikuši minimālu tirdzniecību ar trešām valstīm. Tirdzniecība līdz 2004. gada 1. maijam ar pašreizējām dalībvalstīm, kas ir Kopienas sastāvā līdz 2003. gada Pievienošanās līguma spēkā stāšanās dienai, uzskatāma par tirdzniecību ar trešām valstīm.(4) Tādēļ jānosaka pārejas posma pasākumi attiecībā uz jauno dalībvalstu uzņēmēju atbilstības noteikumiem saskaņā ar Regulā (EK) Nr. 936/97 un (EK) Nr. 1279/98 paredzētajām importa shēmām.(5) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,IR PIEŅĒMUSI ŠO REGULU.1. pants1. Lai pieteikuma iesniedzējus uzskatītu par ievešanas atļaujas pieteikuma iesniedzējiem Regulas (EK) Nr. 936/97 4. panta a) apakšpunkta un Regulas (EK) Nr. 1279/98 3. panta 1. punkta a) apakšpunkta nozīmē, Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā reģistrēti pieteikuma iesniedzēji ir fiziskas vai juridiskas personas, kas ir reģistrēti PVN maksātāji Kopienas dalībvalstī 2003. gada Pievienošanās līguma spēkā stāšanās dienā un kuras, iesniedzot pieteikumus, atbilstoši attiecīgās dalībvalsts kompetentās iestādes prasībām pierāda:a) lai piemērotu Regulu (EK) Nr. 936/97 – ka tās vismaz 12 mēnešus ir nodarbojušās ar liellopu gaļas tirdzniecību ar citām valstīm;b) lai piemērotu Regulu (EK) Nr. 1279/98 – ka tās vismaz reizi iepriekšējo 12 mēnešu laika posmā ir nodarbojušās ar tirdzniecību ar citām valstīm.2. Šajā pantā "citas valstis" ir visas trešās valstis, tai skaitā Kopienas dalībvalstis līdz 2003. gada Pievienošanās līguma spēkā stāšanās dienai.2. pantsŠī regula stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.Šī regula uzliek saistības kopumā un ir tieši piemērojama visās dalībvalstīs.Briselē, 2004. gada 7. aprīlīKomisijas vārdā —Komisijas loceklisFranz Fischler[1] OV L 137, 28.5.1997., 10. lpp. Regulā jaunākie grozījumi izdarīti ar Regulu (EK) Nr. 649/2003 (OV L 95, 11.4.2003., 13. lpp.).[2] OV L 176, 20.6.1998., 12. lpp. Regulā jaunākie grozījumi izdarīti ar Regulu (EK) Nr. 1144/2003 (OV L 160, 28.6.2003., 44. lpp.).--------------------------------------------------